บาทเปิด31.61 บาทต่อดอลลาร์ แกว่งกรอบแคบ
เงินบาทเปิดตลาด 31.61 บาทต่อดอลลาร์ แนวโน้มแกว่งกรอบแคบ จับตาความขัดแย้งสหรัฐฯ-จีนรอบใหม่, ราคาทองคำ
23 ก.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.61 บาท/ดอลลาร์ จากเย็นวานนี้ที่ปิดตลาดอยู่ที่ระดับ 31.64/66 บาท/ดอลลาร์
นักบริหารเงิน คาดว่า เงินบาทจะเคลื่อนไหวในกรอบ 31.50 - 31.70 บาท/ดอลลาร์ โดยยังคงต้องติดตามประเด็นความสัมพันธ์ระหว่างสหรัฐฯกับจีนต่อไป รวมทั้งสถานกาณณ์การแพร่ระบาดของเชื้อโควิดในสหรัฐฯ หลังยอดผู้ติดเชื้อยังเพิ่มขึ้นต่อเนื่อง ล่าสุดทะลุ 4 ล้านคนไปแล้ว
"ตลาดรอดูความขัดแย้งรอบใหม่ระหว่างสหรัฐฯกับจีน ขณะที่ราคาทองคำยังคงปรับตัวสูงขึ้นต่อเนื่อง ทำให้วันนี้อาจจะยังมีFlow ธุรกรรมทองคำต่อเนื่อง" นักบริหารเงินระบุ